ಕೊರೊನಾ ಜಾಗೃತಿಗಾಗಿ ಕಾಶ್ಮೀರ ಟು ಕನ್ಯಾಕುಮಾರಿ ರೈಡ್ ಆರಂಭಿಸಿದ ಯುವಕ

ಧಾರವಾಡ: ಸರ್ಕಾರ ಎಷ್ಟೊಂದು ಕೊರೊನಾ ಜಾಗೃತಿ ಮುಡಿಸುತ್ತಿದೆ. ಆದರೂ ಸಹ ಭಾರತದಲ್ಲಿ ಸಾಕಷ್ಟು ಜನ ಈ ಬಗ್ಗೆ ತಲೆ ಕೆಡಿಸಿಕೊಂಡಿಲ್ಲ. ಈ ಹಿನ್ನೆಲೆ ಧಾರವಾಡದ ಯುವಕ ಕೆ2ಕೆ ಬೈಕ್‍ನಲ್ಲಿ ರೈಡ್ ಆರಂಭಿಸಿದ್ದಾರೆ.

ಧಾರವಾಡದ ವಿಜೇತ್ ಕುಮಾರ್ ಹೊಸಮಠ ಕಾಶ್ಮೀರದಿಂದ ಕನ್ಯಾಕುಮಾರಿವರೆಗೆ ಒಟ್ಟು 6 ಸಾವಿರ ಕಿ.ಮೀಟರ್ ಬೈಕ್ ರೈಡ್ ಮಾಡಲಿದ್ದಾರೆ. ತನ್ನದೇ 97 ಸಿಸಿಯ ಹೀರೋ ಹೊಂಡಾ ಸ್ಪಂಡ್ಲರ್ ಪ್ಲಸ್ ಬೈಕ್ ನಲ್ಲಿ ಈ ರೈಡ್ ಆರಂಭ ಮಾಡಿದ್ದಾರೆ. ಕಳೆದ 11 ರಂದು ಕಾಶ್ಮೀರ ಲೇಹ್ ಲಡಾಕ್‍ನಿಂದ ವಿಜೇತ್ ಬೈಕ್ ರೈಡ್ ಆರಂಭ ಮಾಡಿದ್ದು, ಇವತ್ತು ಪಂಜಾಬ್ ರಾಜ್ಯದ ಭಟಿಂಡಾಗೆ ತಲುಪಿದ್ದಾರೆ. ಇದನ್ನೂ ಓದಿ: ರೈಲ್ವೆ ಉದ್ಯೋಗ ಕೊಡಿಸುವುದಾಗಿ ವಂಚನೆ – ನಾಲ್ವರು ಆರೋಪಿಗಳು ಅರೆಸ್ಟ್

ಇದೇ ಅ.20 ರಂದು ವಿಜೇತ್ ಕನ್ಯಾಕುಮಾರಿಗೆ ತಲುಪುವ ಟಾರ್ಗೆಟ್ ಇಟ್ಟುಕೊಂಡಿದ್ದಾರೆ. ಲೇಹ ಲದಾಖ್ ನ ಕಠಿಣ ರಸ್ತೆಗಳನ್ನು ದಾಟಿ ವಿಜೇತ್ ಈಗ ಪಂಜಾಬ್ ರಾಜ್ಯ ತಲಿಪಿದ್ದಾರೆ. ಇನ್ನೂ ಹಲವು ರಾಜ್ಯಗಳನ್ನು ದಾಟಿ ವಿಜೇತ್ ಕನ್ಯಾಕುಮಾರಿ ತಲುಪಬೇಕಿದೆ.

ಈ ಹಿಂದೆ ಇದೇ ಯುವಕ 2018 ರ ಲೋಕಸಭಾ ಚುನಾವಣೆ ವೇಳೆ ಧಾರವಾಡದಿಂದ ಕನ್ಯಾಕುಮಾರಿವರೆಗೆ ಇದೇ ಬೈಕ್ ಅಲ್ಲಿ 2,800 ಕಿಲೋ ಮೀಟರ್ ಬೈಕ್ ರೈಡ್ ಮಾಡಿದ್ದರು. ಇದನ್ನೂ ಓದಿ: ಕೋಟೆನಾಡಲ್ಲಿ ಮಳೆಯ ಆರ್ಭಟ- ಸೂರಿಲ್ಲದೇ ಬೀದಿಗೆ ಬಿದ್ದ ಕುಟುಂಬಗಳು